Kl. 08.20 mandag morgen fandt en alvorlig trafikulykke sted på Frederikshavnsvej ved Sindal. En lastbil og en personbil stødte frontalt sammen, og ulykken har nu kostet en 62-årig mand livet. De pårørende til den 62-årige, som var fører af personbilen, er underrettet. Vejen i begge retninger på rute 35, landevejen øst for Sindal var som følge af trafikulykken spærret i omkring to timer. Men nu der efter kl. 10 igen åbnet for, at man forsigtigt kan passere ulykkestedet. Politi er stadig på stedet for at dirigere trafikken. Også en bilinspektør har undersøgt området for at skabe klarhed over, hvad der præcist er sket. Det oplyser Karsten Højrup Kristensen, vagtchef ved Nordjyllands Politi.

Opsummering:
En lastbil og en personbil stødte frontalt sammen